বিস্ময়কর, অবিশ্বাস্য, শ্বাসরুদ্ধকর! আমরা বাংলাদেশিরা কি করতে পারি তা কুতুপালংয়ে এসে নিজ চোখে না দেখলে বিশ্বাস করা যাবে না! দুনিয়া জুড়ে কত জায়গাই না ঘুরেছি, গিয়েছি, কত কিছুই না দেখেছি! দেখে বিস্ময়ে অভিভূত হয়ে পড়েছি কতবার! কিন্তু কুতুপালঙের জোরপূর্বক বাস্তুচ্যুত রোহিঙ্গাদের ক্যাম্পে এসে পূর্বের সব বিস্ময়ের রেকর্ড ভেঙে গিয়েছে। সামান্য একটু জায়গা, তাতেই আশ্রয় নিয়েছে দশ লক্ষাধিক নিপীড়িত নির্যাতিত রোহিঙ্গা। নির্মম, মনুষ্যত্ববোধহীন মৃত্যুদূত বার্মিজ হানাদারদের কাছ থেকে পালিয়ে অবর্ণনীয় কষ্ট স্বীকার করে বার্মার বনবাঁদাড় পেরিয়ে জঙ্গুলে লতাপাতা খেয়ে কোনমতে প্রাণটা নিয়ে এদেশে এসেছে তারা। বাংলার আপামর জনগণ সাথে সাথে আনসারের ভূমিকায় সর্বোচ্চ মানবিকতা প্রদর্শন করতে কুণ্ঠাবোধ করেনি।